Diari Oficial de la Generalitat Valenciana


Sumari del DOGV 7082, del 05-08-2013 (2013/8188)

RESOLUCIÓ de 30 de juliol de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/8188


Data del document
:   30-07-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 30 de juliol de 2013, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2013/8188]  
La Llei 4/1998, d'11 de juny, de la Generalitat, del Patrimoni Cultural Valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió dels arxius i inutilitat administrativa dels documents. D'altra banda, en l'article 84.1 de la mateixa llei s'establix que es determinaran reglamentàriament el termini de vigència administrativa i la resta de normes relatives a la circulació, conservació i qualificació dels documents de les distintes administracions de la Comunitat Valenciana, així com a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'Arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En este decret s'establix, en l'article 17.1, que les propostes de taules de valoració documental que hagen rebut un informe favorable de la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió del dia 20 de juny de 2013, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em conferix l'article 28.e) de la Llei de 30 de desembre de 1983, de la Generalitat, de Govern Valencià, resolc:  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió del dia 20 de juny de 2013.  
  
a) Sèries documentals de l'Administració local:  
- 00435. Sancions de trànsit viari urbà  
- 00073. Llicència d'obra major  
b) Sèries documentals de l'Administració autonòmica:  
- 00157. Ordes de transferència  
- 00634. Llistat de transferències bancàries  
- 00325. Pagaments per relació  
- 00079. Expedients d'autorització d'explosius per a explotacions mineres i obres civils  
- 00042. Expedients de registre d'instal·lacions frigorífiques  
- 00057. Expedients d'emissió de certificats de patents d'invenció i models d'utilitat  
- 00308. Expedients de reclamacions administratives en matèria d'indústria i energia  
- 00620. Expedients d'expropiació forçosa i d'imposició de servitud de pas d'energia elèctrica per a la instal·lació de línies elèctriques i xarxa de gas natural  
El resum de les taules de valoració documental aprovades figura com a annex a esta resolució.  
  
Segon  
D'acord amb el que establix l'article 57.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta resolució tindrà efectes plens als tres mesos de ser publicada en el Diari Oficial de la Comunitat Valenciana, i estarà condicionada, en tot cas, al fet que durant este termini de temps no hi haja constància de la interposició d'algun recurs.  
  
Contra esta resolució, que posa fi a la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació d'esta resolució, de conformitat amb el que establixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran eliminar la documentació fins que la resolució, en cas de ser impugnada, adquirisca fermesa legal.  
  
València, 30 de juliol de 2013.- La consellera d'Educació, Cultura i Esport: María José Catalá Verdet.  
  
  
ANNEX  
  
Codi: 00282  
Sèrie documental: Sancions de trànsit viari urbà  
Òrgan productor: Ajuntament de Castelló de la Plana  
Funció: Sancionar les infraccions comeses en matèria de trànsit en vies urbanes (multes de trànsit)  
Data dictamen: 20 de juny de 2013  
Dictamen: Eliminació total als cinc anys des de la finalització de la seua tramitació.  
 Es conservarà un expedient de cada any i un exemplar de cada tipus de formulari que s'utilitze com a mostra de la sèrie documental  
  
Codi: 00722   
Sèrie documental: Llicència d'obra major   
Òrgan productor: Ajuntament de Castelló de la Plana   
Funció: Controlar la legalitat urbanística de les edificacions dins del terme municipal i verificar el compliment de la legislació i de la normativa urbanística d'aplicació.   
Data dictamen: 20 de juny de 2013   
Dictamen: Conservació permanent   
   
Codi: 00187   
Sèrie documental: Ordes de transferència   
Òrgan productor: Conselleria d'Hisenda i Administració Pública. Secretaria Autonòmica d'Hisenda i Pressupostos. Subdirecció General de Tresoreria / Servici de Gestió de la Tresoreria   
  
Funció: Executar les transferències, deixant constància de les eixides de fons realitzats per la Tresoreria   
Data dictamen: 20 de juny de 2013   
Dictamen: Conservació permanent   
   
Codi: 00928   
Sèrie documental: Llistat de transferències bancàries   
Òrgan productor: Conselleria d'Hisenda i Administració Pública. Secretaria Autonòmica d'Hisenda i Pressupostos. Subdirecció General de Tresoreria / Servici de Gestió de la Tresoreria   
  
Funció: Comprovació de les transferències realitzades per la Tresoreria de la Generalitat   
Data dictamen: 20 de juny de 2013   
Dictamen: Conservació permanent   
   
Codi: 00296   
Sèrie documental: Pagaments per relació   
Òrgan productor: Conselleria d'Hisenda i Administració Pública. Secretaria Autonòmica d'Hisenda i Pressupostos. Subdirecció General de Tresoreria / Servici de Gestió de la Tresoreria   
  
Funció: Transferències individualitzades a distints beneficiaris l'emissió de les quals s'efectuava per mitjà de suport informàtic amb un disquet amb el qual es rebien en la Tresoreria dos còpies del llistat. Un d'estos s'enviava a l'entitat financera amb el disquet i l'orde de transferència corresponent. La segona còpia d'eixe llistat és la que constituïx la part principal d'esta sèrie   
Data dictamen: 20 de juny de 2013   
Dictamen: Conservació permanent   
   
Codi: 00093   
Sèrie documental: Expedients d'autorització d'explosius per a explotacions mineres i obres civils   
Òrgan productor: Conselleria d'Economia, Indústria, Turisme i Ocupació / Servicis territorials d'Energia d'Alacant, Castelló i València   
Funció: Control del compliment dels requisits i les condicions de l'ús dels consums d'explosius autoritzats   
Data dictamen: 20 de juny de 2013   
Dictamen: Eliminació total als quatre anys des de l'execució de l'última voladura autoritzada.  
 Es conservarà un expedient de cada any i un exemplar de cada tipus de formulari, per servici territorial, que s'utilitzarà com a mostra de la sèrie documental   
  
Codi: 00210  
Sèrie documental: Expedients de registre d'instal·lacions frigorífiques  
Òrgan productor: Conselleria d'Economia, Indústria, Turisme i Ocupació / Servicis territorials d'Indústria d'Alacant, Castelló i València  
Funció: Vigilància del compliment de les condicions que han de tindre les instal·lacions frigorífiques amb vista a garantir la seguretat de les persones i els béns, així com la protecció del medi ambient.   
Data dictamen: 20 de juny de 2013  
Dictamen: Conservació permanent  
  
Codi: 00207  
Sèrie documental: Expedients d'emissió de certificats de patents d'invenció i models d'utilitat  
Òrgan productor: Conselleria d'Economia, Indústria, Turisme i Ocupació / Servicis territorials d'Indústria d'Alacant, Castelló i València  
Funció: Acreditar davant de l'Oficina Espanyola de Patents i Marques que s'estan explotant la patent o el model d'utilitat. El certificat d'explotació de patents d'invenció i models d'utilitat és el document per mitjà del qual el titular justifica l'explotació de la patent. Per això, el certificat d'explotació es basa en la inspecció del procés de fabricació en les instal·lacions industrials on s'explota la invenció i en la comprovació que, efectivament, l'objecte de la invenció es comercialitza  
Data dictamen: 20 de juny de 2013  
Dictamen: Conservació permanent.  
 Es determina la transferència a l'arxiu històric a l'any de la conclusió de la tramitació  
Codi: 00435  
Sèrie documental: Expedients de reclamacions administratives en matèria d'indústria i energia   
Òrgan productor: Conselleria d'Economia, Indústria, Turisme i Ocupació / Servicis territorials d'Indústria d'Alacant, Castelló i València / i Servicis territorials d'Energia d'Alacant, Castelló i València  
Funció: Conéixer les reclamacions administratives en matèria d'indústria i energia  
Data dictamen: 20 de juny de 2013  
Dictamen: Eliminació total als cinc anys des de la fermesa legal de la resolució.  
 Es conservarà un expedient de cada any i un exemplar de cada tipus de formulari, per servici territorial, que s'utilitze com a mostra de la sèrie documental  
  
Codi: 00810  
Sèrie documental: Expedients d'expropiació forçosa i d'imposició de servitud de pas d'energia elèctrica per a la instal·lació de línies elèctriques i xarxa de gas natural  
Òrgan productor: Conselleria d'Economia, Indústria, Turisme i Ocupació / Servicis territorials d'Indústria d'Alacant, Castelló i València  
Funció: Expropiació de terrenys amb fins diversos, generalment per a l'establiment de línies de transport d'energia elèctrica i de gas natural, per a garantir el subministrament a poblacions i particulars  
Data dictamen: 20 de juny de 2013  
Dictamen: Conservació permanent